Fietsryer sterf toe motoris in groep inploeg | Maroela Media
'n Fietsryer is dood en vier ander fietsryers en 'n passasier beseer toe 'n motoris Vrydagoggend op die R55 in Centurion vermoedelik beheer oor sy voertuig verloor het en 'n groep fietsryers getref het.
Shawn Herbst, woordvoerder van Netcare 911, het die voorval aan Maroela Media bevestig.
Volgens Herbst is nooddienste omstreeks 05:50 na die toneel naby Laudium in die Pretoriase voorstad ontbied. Een persoon het ernstige beserings in die voorval opgedoen en is op die toneel dood.
Vier ander fietsryers is op die toneel behandel vir matige beserings voordat hulle per ambulans na 'n hospitaal geneem is vir verdere mediese behandeling.
Volgens Isaac Mahamba, woordvoerder van die Tshwane-metropolisie, het ses ander fietsryers dié beseerdes na die hospitaal vergesel.
Jannie Swan, woordvoerder van Secmed-noodienste, het aan Maroela Media gesê die groep het uit 20 fietsryers bestaan. Mahamba kon nie in dié stadium dié inligting bevestig nie.
Mahamba het gesê 'n passasier in die motor is ook in die voorval beseer en na 'n hospitaal geneem vir verdere behandeling. Die bestuurder het die motor op die toneel agtergelaat waarna hy te voet van die toneel gevlug het.
Mahamba het gesê die metropolisie doen 'n beroep op die bestuurder om homself by die owerhede aan te meld.
Volgens Herbst was die toepaslike owerhede vroegoggend op die toneel.
"Vermoedelik beheer verloor" is eufemisties gestel. " Beheer verloor weens nalatige bestuur" of " bestuur met die doel om ernstig te beseer" is dalk nader aan die waarheid.
Dit gebeur feitlik daagliks dat ons drawwers en fietsryers van die skouer van die pad in die bosse moet swenk of duik omdat motoriste opsetlik(!) uit die bane na ons mik. Padwoede? Wat de hel is noem mens dit?
Hoekom vlug die bestuurder? Sal jou se, hy moet eers nugter word.
Op die R55 om 05:50.
Presies my eerste gedagte ook!
Dit gebeur te dikwels dat motoriste langs paaie doodtrap. Hoe dom kan so iemand wees. Jy sien daars 'n groep ryers. Spoed moet verminder word en wees bedag! Dit klink vir my net plain moedswillig! Tussen hulle in gejaag en gesê 'mog hy troffe.'